Pontus Heinrich Johannes Paucker

Pontus Heinrich Johannes Paucker (11. august/23. august 1823 Simuna – 31. märts/12. aprill 1855 Kullamaa) oli Eesti vaimulik.

Paucker õppis aastast 1837 Tallinna gümnaasiumis. Tartu Ülikooli usuteaduskonnas õppis ta aastatel 1842–1847. Akadeemiliselt kuulus ta Korporatsioon Estonia ridadesse. Töötas seejärel koduõpetajana. Ordineeriti õpetajaks 1. mail/13. mail 1849.

Oli aastatel 1849–1855 Kullamaa Püha Johannese koguduse õpetaja. Oli aastast 1849 Kullamaa piibliseltsi juhatajaLiivi Aarma Põhja-Eesti vaimulike lühielulood 1525-1885 Tallinn 2007.

 Isiklikku 
Tema isa Heinrich Wilhelm Christoph Paucker oli Simuna Siimona ja Juuda koguduse õpetaja, vanaisa Heinrich Johann Paucker oli Nissi- ja Simuna Siimona ja Juuda koguduse õpetaja, emapoolne vanaisa Jakob Pontus Haller oli Käina Martini koguduse õpetaja, onu Eduard Pontus Haller oli Rapla Maarja-Magdaleena koguduse õpetaja.

 Viited 

Pontus Heinrich Johannes
Kategooria:Kullamaa Püha Johannese koguduse vaimulikud
Kategooria:Eestimaa vaimulikud
Kategooria:Tartu Ülikooli usuteaduskonna vilistlased
Kategooria:Korporatsioon Estonia liikmed
Kategooria:Sündinud 1823
Kategooria:Surnud 1855